Document ID: 32005D0505

KOMMISSIONENS BESLUTNING
af 13. juli 2005
om ændring af beslutning 96/355/EF om særlige betingelser for import af fiskerivarer og akvakulturprodukter med oprindelse i Senegal, for så vidt angår udpegelsen af den kompetente myndighed og modellen til sundhedscertifikat
(meddelt under nummer K(2005) 2651)
(EØS-relevant tekst)
(2005/505/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (1), særlig artikel 11, stk. 1, og
ud fra følgende betragtninger:
(1)
Ved Kommissionens beslutning 96/355/EF (2), fastsættes det, at »Ministère de la pêche et des transports maritimes - Direction de l’océanographie et des pêches maritimes - Bureau du contrôle des produits halieutiques (MPTM-DOPM-BCPH)« er den kompetente myndighed i Senegal for kontrol og attestering af, at fiskevarer og akvakulturprodukter opfylder kravene i direktiv 91/493/EØF.
(2)
Efter en omstrukturering af den senegalesiske administration er det nu »Ministère de l’Economie Maritime - Direction des Pêches Maritimes - Bureau de Contrôle des Produits Halieutiques (MEM-DPM-BCPH)«, der er kompetent myndighed.
(3)
Den nye myndighed er i stand til effektivt at kontrollere, at de gældende regler overholdes.
(4)
MEM-DPM-BCPH har officielt forsikret, at standarderne for sundhedskontrol og overvågning af fiskevarer og akvakulturprodukter som fastsat i direktiv 91/493/EØF vil blive overholdt, og at hygiejnekrav svarende til dem, der er fastsat i nævnte direktiv, vil blive opfyldt.
(5)
Beslutning 96/355/EF bør derfor ændres i overensstemmelse hermed.
(6)
Denne beslutning bør anvendes fra femogfyrretyvendedagen efter offentliggørelsen i Den Europæiske Unions Tidende for at muliggøre den nødvendige overgangsperiode.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
I beslutning 96/355/EF foretages følgende ændringer:
1)
Artikel 1 affattes således:
»Artikel 1
»Ministère de l’Economie Maritime - Direction des Pêches Maritimes - Bureau de Contrôle des Produits Halieutiques (MEM-DPM-BCPH)« er den kompetente myndighed i Senegal for kontrol og attestering af, at fiskevarer og akvakulturprodukter opfylder kravene i direktiv 91/493/EØF.«
2)
Artikel 2 affattes således:
»Artikel 2
Fiskevarer og akvakulturprodukter, der er importeret fra Senegal skal opfylde følgende krav:
1)
Hver sending ledsages af originalen af et nummereret sundhedscertifikat, der er behørigt udfyldt, underskrevet og dateret, og som kun består af ét ark, jf. modellen i bilag A.
2)
Varerne/produkterne skal komme fra autoriserede virksomheder, fabriksfartøjer, kølehuse eller registrerede fryseskibe, der er opført på listen i bilag B.
3)
Alle pakninger er med uudslettelig skrift forsynet med ordet »SENEGAL« og oprindelsesvirksomhedens, -fabriksfartøjets, -kølehusets eller -fryseskibets autorisations-/registreringsnummer, medmindre der er tale om frosne fiskevarer i løs afladning til konservesfremstilling.«
3)
Artikel 3, stk. 2, affattes således:
»2. Certifikatet indeholder MEM-DPM-BCPH-repræsentantens navn, stilling og underskrift samt MEM-DPM-BCPH's officielle stempel i en anden farve end de øvrige angivelser i certifikatet.«
4)
Bilag A erstattes af teksten i bilaget til nærværende beslutning.
Artikel 2
Denne beslutning anvendes fra den 29. august 2005.
Artikel 3
Denne beslutning er rettet til medlemsstaterne.
Udfærdiget i Bruxelles, den 13. juli 2005.

Labels: 10
0
3
6
18